b'\n_START_ARTICLE_\nJaanus Karilaid\n_START_SECTION_\nPoliitilisi s\xc3\xb5nav\xc3\xb5tte ja vastukaja\n_START_PARAGRAPH_\n2015. aasta l\xc3\xb5pus p\xc3\xb5hjendas Jaanus Karilaid Keskerakonna juhatuses tehtud otsust taotleda "Eesti \xc3\xbchiskonda l\xc3\xb5hestava" kooseluseaduse t\xc3\xbchistamist rakenduss\xc3\xa4tete probleemsusega, kutsus opositsiooni \xc3\xbcles kooseluseaduse vastu \xc3\xbchinema ning seda rahvah\xc3\xa4\xc3\xa4letusele panema. Ametialases v\xc3\xb5ltsimises ja eraviisilisele j\xc3\xa4litustegevusele kihutamises s\xc3\xbc\xc3\xbcdi m\xc3\xb5istetud Priit Toobali esitamist erakondade rahastamise j\xc3\xa4relevalve komisjoni liikmeks p\xc3\xb5hjendas Karilaid "tugeva mandaadiga" Keskerakonna kongressilt ning asjaoluga, et "Priit Toobal tunneb erakondade rahaasjade k\xc3\xb6\xc3\xb6gipoolt peensusteni"._NEWLINE_2016. aastal teatas filmire\xc5\xbeiss\xc3\xb6\xc3\xb6r Peeter Rebane, et lahkus Keskerakonnast "ennek\xc3\xb5ike Jaanus Karilaiu ja tema m\xc3\xb5ttekaaslaste viimaste kuude labaste avalduste t\xc3\xb5ttu, mis on alav\xc3\xa4\xc3\xa4ristanud Eestis elavaid v\xc3\xa4hemusi": "...\xc3\xbckski ausalt k\xc3\xa4ituv poliitik ei saa t\xc3\xb5sise n\xc3\xa4oga v\xc3\xa4ita, et demokraatlikus Eestis peaks enamuse h\xc3\xa4\xc3\xa4ltega v\xc3\xa4hemuse inim\xc3\xb5igusi otsustama"._NEWLINE_Jaanuse poliitiline agenda h\xc3\xb5lmab aktiivset tegevust korruptsiooni paljastamise ja korruptsioonivastase v\xc3\xb5itluse osas, eriti Tallinna Sadama puhul.\n_START_SECTION_\nIsiklikku\n_START_PARAGRAPH_\nJaanus Karilaid elab vabaabielus, ta on t\xc3\xbctre ja poja isa. Tema huvialadeks on ajalugu, male ja reketim\xc3\xa4ngud; Karilaid on Eesti Lauatenniseliidu president.'